# David Gerrold

### Z Wikipédie

David Gerrold (24. január 1944) vlastným menom Jerrold Freedman je americký spisovateľ sci-fi.

## [úprava] Život

Gerrold začal svoju spisovateľskú kariéru ako študent v roku 1967 tým, že sa mu podarilo predať nevyžiadaný scenár pre jednu epizódu televízneho seriálu Star Trek. Tento scenár bol sfilmovaný ako epizóda „The Trouble with Tribbles“, ktorá sa stala jednou z najpopulárnejších epizód seriálu a bol nominovaný na cenu Hugo.

Pokračoval v písaní televíznych scenárov (najmä pre vedecko-fantastické seriály ako Land of the Lost, Babylon 5, Sliders a The Twilight Zone) a vedecko-fantastických románov, z ktorých najznámejšie sú The Man Who Folded Himself (1973), o mužovi, ktorý použil stroj času k zamoreniu celej histórie svojimi duplikátmi a When H.A.R.L.I.E. Was One (1972), príbeh o vzťahu umelej inteligencie so svojimi stvoriteľmi. Tento román bol nominovaný na prestížne ocenenia Hugo a Nebula. Prerobené vydanie so zapracovanými najnovšími poznatkami o počítačoch nazvané When H.A.R.L.I.E. Was One, Release 2.0 bolo publikované v roku 1988.

Gerrold napísal knihu o fenoméne Star Trek (The World of Star Trek) a spolupracoval na vytvorení televízneho seriálu Star Trek: The Next Generation. Je zodpovedný za preformovanie postavy prvého dôstojníka na výkonného dôstojníka a veliteľa „zásahovej jednotky“, ako aj za mnohé ďalšie zmeny v tomto seriáli. Scenár, ktorý napísal pre jednu z epizód, do ktorého zahrnul narážku na AIDS a zobrazenie homosexuálneho páru v posádke bol odmietnutý. Neskôr sa k nemu vrátil v románe Blood and Fire.

Je autorom série War Against the Chtorr (v češtine „Válka s Chtorr“) o invázii hrozných mimozemšťanov na Zem: A Matter for Men (v češtine "Věc pro lidi") (1983), A Day for Damnation (v češtine "Den na prokletí") (1985), A Rage for Revenge (v češtine "Zlost tiší pomsta") (1989) a A Season for Slaughter (v češtine "Čas pro jatka") (1993). V roku 2004 začal písať piaty diel (A Method For Madness) a zmluvu má podpísanú aj na šiesty (A Time For Treason) a siedmy (A Case For Courage).

Takisto napísal knihu Worlds of Wonder: How to Write Science Fiction & Fantasy. Vydaná bola v roku 2001.

## [úprava] Diela

### [úprava] War Against the Chtorr Válka s Chtorr (v češtine "Válka s Chtorr")

- (1983) A Matter for Men (v češtine "Věc pro lidi")
- (1984) A Day for Damnation (v češtine "Den na prokletí")
- (1989) A Rage for Revenge (v češtine "Zlost tiší pomsta")
- (1992) A Season for Slaughter (v češtine "Čas pro jatka")

### [úprava] Tales of the Star Wolf

- (1972) Yesterday's Children
- (1987) Starhunt
- (1990) Voyage of the Star Wolf - prvá kniha o medzihviezdnej vojne
- (1995) The Middle of Nowhere - druhá kniha o medzihviezdnej vojne
- (2004) Blood and Fire - tretia kniha o medzihviezdnej vojne

### [úprava] The Dingilliad trilogy

- (2000) Jumping Off the Planet (v češtine „Skok z planety“) - nominovaný na Nebulu
- (2001) Bouncing Off the Moon
- (2002) Leaping To the Stars

### [úprava] Romány

- (1972) Space Skimmer
- (1972) When Harlie Was One - nominovaný na Huga a Nebulu
- (1973) Battle For the Planet of the Apes - prepis rovnomenného filmu
- (1973) The Man Who Folded Himself - nominovaný na Huga a Nebulu
- (1977) The Flying Sorcerers
- (1977) Moonstar Odyssey - nominovaný na Nebulu
- (1978) Deathbeast
- (1987) Chess with a Dragon
- (1987) Encounter At Farpoint
- (1987) When Harlie Was Two
- (1993) Under the Eye of God
- (1994) A Covenant of Justice
- (1996) Trials and Tribble-Ations
- (2005) Alternate Gerrolds
- (2005) Child Of Earth

### [úprava] Poviedky

- (1972) In The Deadlands - nominovaný na Nebulu
- (1994) The Martian Child - získal Huga aj Nebulu

### [úprava] Literatúra faktu

- (1973) The World of Star Trek
- (1977) The Trouble With Tribbles
- (2001) Worlds of Wonder: How to Write Science Fiction & Fantasy

### [úprava] Po česky

- (1996) Věc pro lidi (A Matter for Men)
- (1996) Den na prokletí (A Day for Damnation)
- (1996) Zlost tiší pomsta (A Rage for Revenge)
- (1996) Čas pro jatka (A Season for Slaughter)
- (2000) Skok z planety (Jumping Off the Planet)

## [úprava] Externé odkazy

- web stránka Davida Gerrolda
- Chtorr Wars
- Stránka na SciFan

Zdroj: "http://sk.wikipedia.org../../../d/a/v/David_Gerrold_1ff2.html"

Kategórie: Spisovatelia USA | Spisovatelia science-fiction | Narodenia v 1944

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Deutsch
- English
- Français
- Nederlands